google/wiki40b huggingface dataset:
Prisen for god forskningsformidling ved Universitetet i Oslo

Prisen for god forskningsformidling ved Universitetet i Oslo (formidlingsprisen, UiOs formidlingspris) er en av Universitetet i Oslos fire priser som tildeles ansatte ved universitetet. De andre prisene er Forskningsprisen, Innovasjonsprisen og Læringsmiljøprisen.
Oppland sivilforsvarsdistrikt

Historie

Sivilforsvarets skole Starum ble etablert i Østre Toten kommune i 1967 med John Kjernlie som skolesjef. I forkant av dette var det en politisk diskusjon angående lokalisering hvor det var øremerket et område på Gran på Hadeland. På grunn av omorganisering av Forsvarets aktivitet på Starum ble det der frigjort areal og bygninger som gjorde valget enklere – Starum ble valgt som sted for Sivilforsvarets skole Starum. 
Akershus fjernhjelpkolonne ble flyttet fra Grorud til Starum. Dette kan virke noe kunstig, men det var naturlig sett i forhold til den gangs organisering av Sivilforsvaret. Oppland og Hedmark fjernhjelpekolonner var lokalisert i Odal med gode fasiliteter, noe som var begrenset på Grorud.
Overtakelse av Forsvarets bygninger ble betalt ved at Sivilforsvaret bygde første trinn på Sanitetsmagasinet, som nå Direktoratet for samfunnssikkerhet og beredskap (DSB) har kjøpt av Forsvaret. Det ble også bygd andre bygninger, blant annet Undervisningsbygget, som har samme arkitektoniske utforming.
Det har siden starten i 1967 vært en gradvis utvikling av aktiviteten. Det var i mange år en skole og et kompetansesenter med aktivitet kun for egen etat. Dette har endret seg til også å være et beredskaps- og kompetansesenter for hele landet og de etater og organisasjoner som måtte ønske det. Siden starten har distriktet hatt flere sjefer med varierende virketid. Den mest dramatiske avslutningen for en sjef var da skolesjef Svein Næss omkom i en bilulykke julen 1993 på vei hjem fra et tilsettingsrådsmøte hos fylkesmannen i Oppland. Siden starten har det skjedd en utvikling også blant naboene (de andre brukerne) i Starum leir. Forsvarets hestetjeneste ble avviklet i 1987, og her overtok Stiftelsen Norsk hestesenter.

Starumssentet etableres

I 1987 ble Starumsenteret etablert i Sivilforsvarets øvingsområde. Dette var et samarbeidsprosjekt mellom fylkesmannen i Oppland, Norges brannbefalslag, forsikringsbransjen og Sivilforsvaret. Senteret har siden starten endret både navn, kursportefølje og eiere. Dagens eier ønsker å videreføre tidligere oppgaveportefølje med fokus på brann- og sikkerhet.
Forsvaret har i alle år vært representert med aktivitet på Starum. I takt med forsvarets omorganiseringstiltak er mer og mer av tjenestene på Starum avviklet. Forsvarets hestetjeneste ble avviklet i 1987, Heimevernet trakk seg gradvis ut med siste rest noen få år tilbake, og Sanitetsmagasinet ble lukket i september 2005.

Omorgansieringen i 2004 – kompetansesenter og sivilforsvarsdistrikt

Tjenestestedet endret i 2004 navn fra Sivilforsvarets skole Starum til Sivilforsvarets beredskaps- og komeptansesenter, Oppland sivilforsvarsdistrikt. Da ble all sivilforsvarsaktivitet (Gudbrandsdal SFK, Vest-Oppland SFK og Sivilforsvarets skole Starum) samlokalisert på Starum. Det har siden starten vært en utvikling hvor synergieffektene blir mer og mer tydelige.
Europamesterskapet i svømmesport

Europamesterskapet i svømmesport ble arrangert første gang i 1926 i Budapest, og arrangeres annenhvert år. Det konkurreres i svømming (langbane), maratonsvømming, stuping og synkronsvømming, mens kortbanesvømming og vannpolo har sine egne mesterskap.
Dolmabahçepalasset

Dolmabahçepalasset (Dolmabahçe Sarayı) er et palass i Istanbul, på den europeisks sidsn av Bosporos, rett nord for bykjernen. Palasset var administrativt sentrum for Det osmanske rike fra 1856 til 1923. Palasset ble tegnet av et medlem av den armenske Balyanfamilien.
Dolmabahçe var egentlig en bukt i Bosporog som gradvis ble fylt ut på 1700-tallet for å bli en kongelig have til de osmanske sultaner; derav kommer navnet, bestående av dolma, «fylt», og bahçe, «have». Mange sommerpalass ble bygget i området på 1700- og 1800-tallene. Palasset som står der nå, ble ferdigstilt i 1856 under sultan Abd ül-Mecids styre. Sultanen flyttet dit fra Topkapipalasset ettersom det gamle palasset savnet moderne bekvemmeligheter som for eksempel rennende vann.
Palasset har et areal på 45 000 m² og inneholder 285 rom, 46 haller, 6 tyrkiske baderom (hamam) og 68 toaletter. Den berømte krystalltrappen er bygd i form av en dobbel hestesko i materialene krystall, messing og mahogny.
Stevan Jovetić

Partizan

Jovetić debuterte for Partizan 9. april 2006 16 år gammel i en seriekamp mot FK Voždovac.
Året etter var talentet linket til storklubber som Real Madrid og Manchester United. Jovetić ble utnevnt til Partizans yngste kaptein noensinne i en alder av 18 år.

Fiorentina

10. mai 2010 ble Jovetić hentet til Serie A klubben Fiorentina for 8 millioner euro. Han skåret sitt første mål for klubben 5. april 2009 mot Atalanta. 29. september 2009 markerte Jovetić seg for alvor for det internasjonale fotballpublikummet med to skåringer i 2-0 seieren over Liverpool i gruppespillet i Mesterligaen. I oppladningen til 2010-11 sesongen skadet Jovetić kneet, noe som førte til at han var ute hele sesongen.

Manchester City

Den 19. juli 2013 skrev Jovetić under en kontrakt med Manchester City.

Landslagskarriere

Jovetić debuterte for Montenegros landslag i det nye landslagets første kamp mot Ungarn i mars 2007. Han skåret sitt første landslagsmål mot nevnte Ungarn 20. august 2008, i en kamp som endte 3-3.
Padling under Asialekene 1998

Padling under Asialekene 1998. Padling var en av flere sporter under de trettende Asialekene som ble arrangert i Bangkok i Thailand. Det var tredje gangen som padling var med på programmet i Asialekene. Konkurransene ble avviklert i perioden 6. til 11. desember 1998. Det var tolv øvelser, ni for menn og tre for kvinner. Kasakhstan ble beste nasjon med åtte gullmedljer foran Kina md tre.
Rønvik skole

Inndeling

Rønvik skole er delt inn fem baser, der hver base har eget lærerværelser, eget kjøkkentilbud, eget samlingsrom, som et auditorium, og en egen administrasjon. Denne inndelingen ble laget for å forbedre skolen, da en tidligere fellesadministrasjon ikke var nok. Skolens administrasjon finnes fortsatt, og har ansvar for renhold, nødvendig kontorpersonalet, og for skolegården, gymsalen og andre felles fasiliteter. Baseadministrasjonene derimot har ansvar for egen bases økonomi, læringsplan, lærebøker og sikkerheten for elevene. Lærerne på de ulike basene er med i basens administrasjon, men de har også eget kontorpersonalet. På hver base er det også to eller tre assistenter.
Småtrinnet har to baser, Base A og Base B, der Base A er for 1.- og 2.-trinn, mens Base B er for 3.- og 4.-trinn. På mellomtrinnet er inndelingen litt annerledes. Der går den ene klassen til Base C og den andre klassen til Base D, og sånn finnes det to baser med hver sin 5.-, 6.- og 7-klasse. Ungdomstrinnet er på mange måter ikke en base på samme måte som de andre basene. De har to administrasjoner, én for 8.- og 9.-trinn og en for 10.-trinn. Felleslokalene deres deles også med resten av skolen, som Storstua, som er Base Ungdoms, men også hele skolens, auditorium. De har heller ingen eget kjøkkentilbud, men benytter seg av skolekjøkkenet, som deles med mellomtrinnet, og iblant småtrinnet.

Oppussingen i 2006-2007

Rønvik skole ble utbygget i perioden 2006 til 2007. Dette skjedde da Kirkhaugen ungdomsskole ble lagt ned grunnet plassmangel og dårlige forhold, på grunn av økende bebyggelse, spesielt i bydelene Løpsmarka og Skivika, som da ikke hadde egen ungdomsskole. Det var store diskusjoner om tidligere nedlagte Bodø lærerhøgskoles lokaler skulle bli tatt i bruk, men kommunen endte med å selge alt utenom gymnastikkbygget til et privat firma. Datidens gymnastikkhall ble pusset opp og det ble laget en storstue og nytt skolebibliotek. Biblioteket er nå flyttet igjen til fordel for et nytt PC-rom i 1. etasje og et grupperom i 2. etasje. På sørsiden av hovedbygget ble det bygget et tilbygg med to tilnærmet identiske etasjer, hver med tre klasserom, tre grupperom, ett samlingsrom, et lærerværelse og et minibibliotek. Byggene er kun koblet ilag av en glassgang, som også er ny hovedinngang.

Fasiliteter

Rønvik skole har eget bygg for gymnastikk som er det tidligere gymnastikkbygget til lærerskolen. Det er 4 garderober, to for hver kjønn. I tillegg finnes det to lærergarderober. I det samme bygget finnes det også en gammel svømmehall som ikke lenger er i virksomhet.
Eskaladen

Eskaladen i Genève er en årlig byfest til minne om forsvaret av Genève mot et overraskende angrep fra Karl Emanuel av Savoia natten mellom 11. og 12. desember 1602. Historien blir gjenfortalt i den uoffisielle bysangen Cé qu'è lainô. Siden 1926 har en arrangert et historisk fakkeltog.
Skyggeviklere

Utseende

Relativt store og kraftige (vingespenn for de norske artene 16-27 millimeter), blekt fargede viklere. De kan minne om familien gressmott (Crambidae) utseendemessig.

Levevis

Disse artene har larver som lever på bakken i et silkerør. Disse larvene kan ete mange slags planteføde, også moser og gress, som er ganske uvanlige fødeplanter for viklere.
Arctic National Wildlife Refuge

Arctic National Wildlife Refuge er et viltreservat som ligger i det nordlige Alaska.

Geografi

Reservatet har et totalt areal på ca. 76.889 km² , der ca. 32.374 km² er utpekt til særskilt viltområde. Reservatet strekker seg fra Kaktovik i nord til Brooks Range-fjellene i syd.
Reservatet er habitat for ca. 45 forskjellige arter av pattedyr, 36 forskjellige fiskearter og 180 forskjellige fuglearter.
Arctic National Wildlife Refuge forvaltes av United States Fish and Wildlife Service.

Historie

Arctic National Wildlife Refuge ble opprettet i 1960 og omfattet da kun et mindre område.
I 1977 startet man å utvinne olje ved Prudhoe Bay Oil Field ved Prudhoe Bay.
I desember 1980 ble reservatområdet utvidet med ytterligere arealer og det har deretter vokst gjennom ytterligere forstørrelser gjennom årene. I forbindelse med utvidelsen ble det bestemt at ingen fikk bo i området, med unntak for de seks familier av hvite nybyggere som allerede bodde der. Nå er det bare Heimo Korth og hans familie som er igjen.
Strømstyringsplan

En strømstyringsplan er en samling innstillinger for maskinvare og system som styrer hvordan datamaskinen bruker strøm. Du kan bruke strømstyringsplaner til å redusere mengden strøm datamaskinen bruker, maksimere ytelsen eller oppnå balanse mellom de to.
Teluguer

Teluguer er dravider som hovedsakelig holder til i delstaten Andhra Pradesh. Det finnes også teluguer i Goa, Maharashtra, Karnataka, Kerala og Tamil Nadu, i tillegg til i Nord-Amerika, Europa og andre sørasiatiske land. Morsmålet deres er telugu. Teluguene er hovedsakelig hinduer, men også buddhister, kristne, jainister og muslimer.
Zambiphanes

Utseende

Middelsstore, avlange, blankt brunlige trebukker. Antennene er noe kraftige og sagtakkede og kortere enn kroppen. Pronotum er tønneformet, dekkvingene jevnbrede, rundede i spissen. Beina er middels lange, lårene litt fortykkede.

Utbredelse

Slektne er kjent fra Zambia og den Sentralafrikanske republikken.
Aurelia Cionca

Premiere

Etter at den forble ukjent i 84 år, ble Franz Liszts verk «Den rumenske rapsodi», oppdaget i 1931 i Weimar av Octavian Beu, spilt offentlig for første gang den 17. desember 1931 av Aurelia Cionca, i Det rumenske athenaeum i București,
James Nesbitt

Utmerkelser

Nesbitt ble i nyttårslisten for 2016 utnevnt til offiser (OBE) av Order of the British Empire.
Yuhua (Changsha)

Yuhua (kinesisk: 雨花区; pinyin: Yǔhuā Qū) er et bydistrikt i byprefekturet Changsha i provinsen Hunan i Folkerepublikken Kina.
Det har et areal på 114 km² og et innbyggertall på ca. 440.000 (2003). Distriktet ligger ved elven Xiangjiang.

Samferdsel

Høyhastighetsbanen Wuhan-Guangzhou har holdeplass her.
TradeWinds

TradeWinds er en engelskspråklig ukeavis som dekker internasjonal shippingindustri. Den eies av det norske mediehuset NHST Media Group som blant annet utgir den norske finansavisen Dagens Næringsliv. Avisen har et opplag på drøyt 8000 og er den mest leste betalte shippingavisen i verden. Avisen har avdelingskontorer i 8 forskjellige land og en redaksjonell stab på 24. Avisens sjefredaktør er Trond Lillestølen.
Initiativ til avisen var Kåre Valebrokk, og første utgave kom 5. oktober 1990. Avisen gikk med store underskudd de første årene, finansiert av overskuddene i Dagens Næringsliv, men ble lønnsomt omtrent ti år etter grunnleggelsen.
Informasjonsarkitektur

Informasjonsarkitektur er en fagdisiplin innenfor informasjonsdesign som fokuserer på å gjøre det mulig å finne og forstå en informasjonsressurs. Det innebærer vanligvis å utarbeide en modell eller et konsept for informasjon benyttet for å få frem detaljer i sammensatte informasjonssystemer. Informasjonsarkitektur benyttes innen utvikling av et nettsted, en applikasjon eller andre informasjonstjenester. 
En utøver av fagdisiplinen kalles en informasjonsarkitekt.

Diskusjon

Helt siden Richard Saul Wurman introduserte begrepet informasjonsarkitekt i 1976 har begrepet informasjonsarkitektur vært gjenstand for tolkning. Noe av grunnen kan nok være at begrepet brukes innenfor ulike fagomåder, og da med noe ulik betydning. For eksempel, innenfor systemutvikling blir informasjonsarkitektur knyttet opp mot virksomhetsarkitektur. Innenfor området webutvikling har omfanget av informasjonsarkitekturen blitt diskutert, ofte referert til som "big IA vs little IA diskusjonen". «Little IA» omfatter da gjerne bare informasjonsstrukturer, inkludert taksonomier, metadata, kontrollerte vokabularer, som gjør det mulig å finne informasjon i nettressurser. «Big IA» tar i tillegg hensyn til brukeropplevelsen og ivaretar dermed brukskvalitetperspektivet av informasjonsdesign.

Forskjellen på informasjonsarkitektur og annen klassifikasjon

Informasjonsarkitektur skiller seg fra andre typer klassifikasjon, for eksempel taksonomi innen biologi, ved at sluttbrukernes behov eller de forretningsmessige målene med løsningen også blir tatt hensyn til når informasjonen skal klassifiseres.
Forskjellen er glidende heller enn absolutt, og av og til kan arbeid innen informasjonsarkitektur ha mer karakter av klassifikasjon, spesielt innen spesifisering av metadata og strukturer brukt for bibliotektjenester eller arkiv som i dokumentbehandlingssystemer.

Utdanning

Utdanning innen for informasjonsarkitektur finnes blant annet på NTNU Gjøvik, hvor det innenfor masterprogrammet tilbys et eget fag, brukerorientert informasjonsarkitektur. Kompetanse på informasjonsarkitektur finnes innen flere utdanningsinstitusjoner, deriblant bibliotekfag ved Høgskolen i Oslo, interaksjonsdesign ved Arkitektur- og designhøgskolen i Oslo, industriell design og datateknikk ved Norges teknisk-naturvitenskapelige universitet og informasjonsfag ved flere institusjoner som Høgskulen i Volda og Universitetet i Bergen.
IBM A2

IBM A2, også kalt PowerPC A2, er en flerkjerners 64-biter mikroprosessor med multitråder. Mikroprosessoren er basert på Power Architecture og spesifikasjonen Power ISA v.2.06 og blir produsert av IBM. Den varierer fra en 2.3 GHz versjon med 16 kjerner som har et forbruk på 65 Watt til den mindre kraftige firekjerners versjonen som forbruker 20 Watt ved 1.4 GHz. Hver A2-kjerne har fireveis multitråder og 16 KB + 16 KB hurtigminne for instruksjoner og data. IBM A2 har ikke noen implementasjon av eksekvering utenfor rekkefølge.
Slaget ved Dunbar (1296)

Slaget

Etter å herjet og brent Berwick-upon-Tweed og massakrert befolkningen den 30. mars fortsatte engelskmennene marsjen oppover kysten til de kom til byen Dunbar. Foran byen ble den engelske hærstyrken møtt av en massiv skotsk styrke på hele 40 000 mann, men sannsynligvis uforberedt, dårligere utstyrt og organisert enn den engelske.
Den 27. april angrep de hverandre på fordypningen bak Spottsmuir. Skottene angrep nedover fra deres høyere posisjon, men engelskmennene ledet av John de Warenne, 7. jarl av Surrey var godt forberedt og drev tilbake angrepsstyrken. Skottene ga deretter opp og flyktet. Engelskmennene fulgte etter og massakrerte de som de kommer over. Skottene fikk store tap og et stort antall skotske adelsmenn ble tatt til fange.

Etterspill

Engelskmennene okkuperte ganske snart det meste av Skottland. John Balliol overga seg ved Stracathro i nærheten av Brechin den 10. juli og mistet dermed kongedømmet. Edvard I utplasserte engelske styrker i de fleste skotske festningene og dro tilbake til England med den skotske kroningssteinen, den såkalte Skjebnesteinen, som krigsbytte og som ble i engelsk besettelse helt opp til moderne tid.
Tatsuya Sakai

Landslaget

Tatsuya Sakai spilte 1 landskamp for Japans herrelandslag.
Brumleby

Brumleby (tidligere Lægeforeningens boliger) er en boligbebyggelse på Østerbro, København i Danmark.
Som en konsekvens av koleraepidemien i København i 1853 ble Brumleby bygget på Østerfælled. Byggingen startet i 1853 og pengene til prosjektet hadde Lægeforeningen samlet inn på privat basis. Lægeforeningen ønsket å skape sunne og billige boliger for arbeiderklassen og ga oppgaven til arkitekten Michael Gottlieb Bindesbøll.
Byggefasen strakte seg fra 1853–1857 og i den første etappen ble det bygget 240 meget små ett-og toroms leiligheter, hvor det i begynnelsen bodde ca. 900 mennesker. På grunn av krigen i 1864 gikk det en årrekke før resten av bebyggelsen ble fullført. Dette skjedde i 1866–1872 og denne gang med Vilhelm Klein som arkitekt. Da byggingen var ferdig, var det ca. 550 leiligheter i Brumleby som huset ca. 2500 mennesker. Selve lelighetene var ikke større enn dem i leiekasernene, men det var lys og luft mellom husene, i motsetning til de øvrige husene ved brokvarterenes plass. Dessuten var det åpne fellesarealer samt vaskehus, badeanstalt, bruksforening, bibliotek, forsamlingshus, ismeieri, slaktehus, verksteder og brannstasjon i Brumleby. De fleste av disse funksjonene er i dag nedlagt eller omdannet; f.eks. fungerer bruksforeningen som museum, badeanstalten er blandet bolig og butikk mens ismeieriet og forsamlingshuset «Kostalden» leies ut til møter og fester.
Bygningskomplekset har italienske landarbeiderboliger som inspirasjonskilde og er bygget som rekkehus i to etasjer. De gule og hvite husblokkene er 50 meter lange med syv inngangsdører som hver fører inn til 1 eller flere leiligheter. Langt de fleste leilighetene er i én etasje og kun et mindre antall i 2 etasjer. Til leilighetene i første etasje hører det småhaver mens arealene mellom blokkene er delt mellom privathaver og fellesareal.
Brumleby inngår flere steder i litteraturen f.eks. hos Martin Andersen Nexø. En historisk beskrivelse av bebyggelsen finnes i «Brumlebys historiebog» av Hans Helge Madsen, forfatter og kunsthistoriker (1936–2008).
Navnet Brumleby kommer av at bebyggelsen var plassert ute på et jorde hvor kyrne gikk og «brumlede» (brummet) (betegnelse for kyrs småsnakkende brummelyder).
Fra 1990–96 ble Brumleby renovert i samarbeid med beboerne og i 1997 ble Brumleby sammen med Øksnehallen og Ny Carlsberg Glyptotek tildelt Europa Nostras pris for bevaring og renovering. 
I 2002 ble Brumleby solgt av «Københavns Kommunes byfornyelses- og saneringsselskab» og omdannet til «Brumleby Almene Andelsboligforening», administrert av KAB. 
Brumleby er fredet og fredningen omfatter 37 bygninger samt omgivelser.

Kulturkanonen

Brumleby er tatt opp i Danmarks kulturkanon under arkitektur.
Østlandsk rødkolle

Østlandsk rødkolle er en tradisjonell, norsk kurase.

Kjennetegn

Som navnet tilsier er rasen kollet og rødfarget. Enkelte dyr har innslag av hvitt på hodet.  Rasen er en god melkerase.  Den skal være sterkt bygget uten å virke tung, samtidig som den er middels stor. Rasen har små klauver som gjør at den kan ta seg lett fram i terrenget.

Utbredelse og historie

Utgangspunktet for rasen var de gamle rasene romerikskveg og det litt mindre smålenskveget fra Østfold. Rødkollene fikk sin første statsutstilling på Momarken i 1899 og ved Lillestrøm året etter. Med det var rødkollene offentlig godkjent som rase.  Rasen fikk eneretten til avlsarbeide i Østfold og Akershus i 57  år, og var  dominerende på østlandet fram til 1950-tallet. På slutten av 80-tallet var bestanden nede i cirka 10 dyr. Bestanden har imidlertid bygd seg opp igjen, blant annet gjennom bidrag fra den svenske søsterrasen Svensk rødkolle. Det er bevaringsbesetning for østlandsk rødkolle på Jønsberg videregående skole og Kalnes videregående skole. Det er nå registrert cirka 450 mordyr av rasen (2019).
Diopsid

Diopsid er et vanlig silikatmineral som finnes i alle kalsium- og magnesiumrike bergarter. Mineralet inngår i pyroksen-ruppen og består av kalsiummagnesium-silikat CaMg[Si₂O₆]. Mineralet er hvitt (kalles da malakolitt), lysegrönt, eplegrønt eller gråvitt. Magnesiumionene (Mg²⁺) kan erstattes med jern (Fe²⁺) i alle proporsjoner og kalles da salitt. Om magnesium helt erstattes av jern kalles mineralet hedenbergitt CaFe[Si₂O₆]. Hedenbergitt er mørkegrønn til svartgrønn. Densiteten til diopsid varierer mellom 3,27 og 3,38 g/cm³ og for hedenbergitt mellom 3,5 og 3,6 g/cm³. Mineralet utmerkes av høy spaltbarhet i krystallens lengderetning, der vinkelen mellom spaltesidene 87° og 93°. Utmerkende er også avsondringen i parallelle plater, nesten vinkelrett mot krystallens lengderetning. Hardheten er 5-6 i Mohs hardhetsskala. Pulverfargen er hvit for diposid og grågrønn for hedenbergitt.
Dør

En dør (fra norrønt dyrr) er en åpning i en vegg i et rom, hus, kjøretøy og liknende til å gå inn og ut gjennom som inngang eller utgang. Det kan også være en bevegelig plate eller lem, ofte med hengsler og karm, som dekker en slik åpning og kan åpnes og lukkes. Det er også dører på møbler, for eksempel skapdører.
I bygningstekniske sammenhenger skilles det mellom slagdører og skyvedører.

Historikk

De eldste dørene man kjenner var enten hengslet, da antagelig oftest med lærhengsler, eller skyvedører, eller lemmer som ble løftet ut av et spor og satt tilside om dagen og så satt på plass igjen på kvelden. Dører fra antikken er veldokumentert enten fra bilder, for eksempel fra oldtidens Egypt eller i bevart tilstand, særlig i Pompeii dessuten gjennom undersøkelser av hus hvor sporene som dørene har vært felt inn i er bevart.

Slagdører

Slagdører er den klart mest utbredte dørtype. I en slagdør er dørbladet festet med hengsler til dørens karm og svinger vertikalt i forhold til karmen. Dørens slagretning bestemmes av hvilken side hengslene er montert på.

Skyvedører

En skyvedør er en dør som ikke er hengslet, men som åpnes og lukkes ved at den beveger seg horisontalt langs glideskinner. Skyvedører brukes blant annet på garderobeskap, som sidedører på varebiler og i inngangspartier på supermarkeder.

Annet

Døren var et underholdningsprogram som ble sendt på NRK radio. Der opptrådte blant annet Einar Sissener som talende dør.
I Can't Stop Loving You (Don Gibsons sang)

«I Can't Stop Loving You» er en amerikansk populærmusikksang, skrevet av countrysangeren, låtskriveren og musikeren Don Gibson. Han spilte den inn som B-siden til «Oh Lonesome Me» for RCA Victor Records 30. desember 1957.
Sangen ble også spilt inn av Ray Charles i United Recording Studios, Hollywood, 15. februar 1962, utgitt på singlen ABC-Paramount 45-10330 og var med på det banebrytende albumet Modern Sounds of Country Music fra 1962. Produsenter var Ray Charles og Sid Feller.
Ike & Tina Turner spilte inn sangen og ga den ut på albumet Live! The Ike & Tina Turner Show i 1965. I 1967 spilte de den inn igjen og ga den ut på albumet Ike & Tina Turner's Festival Of Live Performances.
Den er rangert som nummer 161 på Rolling Stones liste over The 500 Greatest Songs of All Time og som nummer 49 på CMTs 100 Greatest Songs in Country Music.

Norsk versjon

Benny Borg har skrevet en norsk tekst. På norsk bærer den tittelen «Vi trenger kjærlighet». Borg har spilt inn sangen. Den ble utgitt på LP-platen Benny Borg synger Elvis (Troll TMLP 511) i 1980.

På film

Ray Charles' versjon finnes på soundtracket til den japanske animefilmen Metoroporisu (2001), hvor den ble brukt istedenfor lydeffekter i filmens sluttscene.